Asiedu Nketia

John Asiedu Nketiah a dodowara nyim no "General Mosquito" yɛ ɔmanyɛnyi na ɔkyerɛkyerɛwfo panyin ma National Democratic Congress amanyɛkuw no . Ɔno nye amanyɛkuw no ne kyerɛkyerɛwfo a ɔasom akyɛr papaapa.

 Abrabɔ Ahyɛse na Ebusua 
Wɔwoo no wɔ Seikwa wɔ Wenchi Masin a ɔwɔ Bono Ahafo Mantɔw a ber no nna ɔka Bono Ahafo Mantɔw ho mbom seseiara dze ɔyɛ Bono Mantɔw wɔ Ghana wɔ Mumu 24, 1956. Nana Kwaku Asiedu a ɔyɛ kuanyi a ɔyɛ Ɔyɔkɔ ebusua dehyenyi na Ewuraba Hagar Akosua Afrah a ɔyɛ Akwamu ebusua dehye na wɔwoo no. Ɔyɛ ba a ɔtɔ do enum wɔ n'awofo mba akrɔn mu .

 Nwomasua 
Owura Asiedu Nketiah nyaa no mbofraber mu nwomasua wɔ Seikwa Baser Skuul. Ɔtoaa do nyaa akyerɛkyerɛfo ntsetsee wɔ St. Joseph’s College of Education wɔ Bechem fii afe 1974 kɛpeem afe 1978 a owiee dɛ kyerɛkyerɛnyi a oenya ntsetsee mapa wɔ afe 1978 mu.

Ɔhyɛɛ edwuma ase dɛ kyerɛkyerɛnyi a ɔagye ntsetsee wɔ Seketia Baser Skuul wɔ Jaman Etsifi Mansin mu  wɔ Bono Mantɔw mu. Ɔsanee so kɔr Ghana Guadzi Suapɔn wɔ 1983 mu na onyaa abɔdzin wɔ Business Administration (Banking and Finance option) mu .

Onyaa Abɔdzin a otsia ebien wɔ Ahobambɔ na Amanaman Amanyɛ ho Nsɛnsɛm mu wɔ Ghana Nsordafo Suapɔn mu  wɔ afe 2019 mu.

 Edwumayɛ 
Asiedu Nketiah ayɛ edwuma wɔ GIHOC Distilleries Company Limited . Ɔsanee so yɛɛ edwuma wɔ Nkoraman Sikakorabea Kumaa mu  na Sefwi Asawinso Sikakorabea Kumaa mu . Ɔnye National Trust Holding Company Limited (NTHC) ayɛ edwuma pɛn dɛ ndzɛmbakoranyi na sikasienyi .

 Amanyɛsɛm 
Dɛ ɔka mbrahyɛbaguafo ho no, Asiedu Nketia ayɛ edwuma dɛ wɔfaa no ka dwumadzi kuw bi ho, Sikasɛm kuw na amansan nkontaabu kuw, Nna ɔayɛ guamutsenanyi wɔ famugudze tu na enyimnam kuw, Ɔka edziban na kuayɛ na kookoo nhwɛdo kuw na dɔm dodow a wɔwɔ mbrahyɛbaguafie sahen abadziekyir ho. Nna ɔyɛ soafo a ɔhwɛ edziban na kuayɛ do abadziekyir nna ɔhwɛ nduadzewa do wɔ Jerry John Rawlings amambu ber mu .

NDCfo hɔn Mpanyimfo ambatowfo hɔn nhyiamu wɔ Mumu, 2005 mu no , Nketia nyaa ɔha mu nkyekyɛ mu bɛyɛ ɔha nkyɛmu eduowɔtwe amba tsiaa Bede Ziedeng, Mr Sylvester Mensah na Mr Antwi Boasiako dze bɛyɛɛ kyerɛkyerɛnyi panyin a ɔtɔ do ebiasa maa NDC. Wɔsanee too aba no maa no wɔ 2010  na 2014 mu .

Wɔtoo amba maa no wɔ mbrahyebagua a odzi kan wɔ amambu a otsia anan wɔ Ghana wɔ Sanda 7,1993, wɔkaa dɛ oedzi nkumyim wɔ 1992 Ghanafo nyinara abatow a ɔkɔr do Mumu,1992 . Afe 2020 Mumu ambatow nhwehwɛmu no mu no, wɔtotoo ɔnye Rojo Mettle-Nunoo ano .

 Afe 1996 Ghanafo Ambatow 
Wɔsan toow aba maa no mpɛn ebien wɔ mbrahyɛbagua ebien wɔ Ghana amambu a otsia anan no mu na osii ananmu wɔ 1996 Ghanafo nyinara abatow wɔ NDC afamu, Odzii konyim wɔ Obeng Manu Jnr a ofi NPP amanyɛkuw mu a onyaa 41.60% wɔ amba a wɔtowee nyinara mu. Onyaa 19,386 mbom Obeng nyaa 19.10% a ɔyɛ amba 8,905 .

 Afe 2000 Ghana Ambatow 
Afe 2000 mu no, Asiedu Nkatiah dzii nkunyim wɔ Ghanafo nyinara abatow mu dɛ mbrahyɛbaguanyi ma Wenchi Atɔe abatow mpasua do wɔ Bono Ahafo Mantɔw mu wɔ Ghana. Odzii nkunyim wɔ NDC afamu. N'mabatow mpasua do ka mbrahyɛbagua ngua esuon ofi ngua aduonu kor mu a NDC dzii nkunyim no wɔ Bono Ahafo Mantɔw mu .

NDC amanyɛkuw no nyaa mbrahyɛbagua ngua eduokron ebien a ɔwɔ famu wɔ ahaebien ngua no nyinara wɔ mbrahyɛbagua mpɛn ebiasa wɔ Ghana amambu a otsia anan no mu. Ɔdze amba 11,720 dzii konyim wɔ 24,400 ambatow no nyinara. Iyi wɔ 49.2% wɔ abatow no nyinara. Odzii nkunyim wɔ Joe Dankwah a ofi NPP amanyɛkuw no do, Kusi Edward a ofi National Reform Party na Joana Mayfair Abebrese a ofi Convention People’s Party. Iyinom nyaa 11,041, na 507 amba ndzidzido mu wɔ amba no nyianara. Iyinom wɔ ɔha mu nkyekyɛmu 46.4%, 2.3% na 2.1% ndzidzido mu wɔ amba pa no nyinara mu.

 Amanhorow do amanyɛsɛm 
Wɔ afe apem na aduosia mu no, Mr Esiedu Nkatiah woyii no dɛ  Socialist International panyin abadziekyir wɔ Cartangena dɛ obesi nkan Portugar ɔmampanyin ananmu na seisiara UN kyerɛwkyerɛwfo panyin, António Guterres. Woyii no dɛ ɔmbɔsom seisiara panyin a ɔwɔ kuw no mu, George Papandreou, Greece mampanyin .

 Abrabɔ Mu Nsɛm 
Ɔyɛ kristosomnyi na ɔka Baser Asɔr a ɔwɔ Ghana no ho . Ɔawar Owurayer Vida Adomah Asiedu Nketiah na wɔwɔ mba beenum.

 References 

Nkyekyεmu:Ghana Amanyɛnyi
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997